Martha Scott

Martha Scott ( Martha Ellen Scott : Jamesport, Missouri, 1912ko irailaren 22a - Van Nuys, Kalifornia , 2003ko maiatzaren 28a ) aktore estatubatuarra izan zen .

Batxilergoan aktore jarduteko interesa piztu zitzaion. Chicagoko Century of Progress World's Fair antzokian Globe Theatre Troupe" taldearekin Shakespeareren antzezlan labur bat antzeztu zuen 1933 eta 1934 bitartean.

 Zinema 
Scott ustekabean New Yorkera bidaiatu zuen, eta Emily Webb pertsonaia antzezteko aukeraketa-probetara aurkeztu zen, Thornton Wilderren Our Townl lanean oinarritutako filmean parte hartzeko hain zuzen. 1938an egin zuen debuta ekoizpen horrekin, eta aktore onenaren Oscar sarietarako izendapena lortu zuen bere interpretazio txalotuagatik. Scott William Holdenekin batera aritu zen, zeinek George Gibbs pertsonaia antzeztu zuen.

Marthak ez zuen hala ere halako arrakasta lortu, nahiz eta hainbat film garrantzitsutan parte hartu zuen: The Howards of Virginia, The Desperate Hours, The Ten Commandments, Ben-Hur, Airport 1975 eta The Turning Point. Scottek hiru aldiz lan egin zuen Charlton Heston aktorearekin: The Ten Commandments ( 1956 ) eta Ben-Hur ( 1959 ) filmetan haren amarena egiten zuen, eta Airport 1975 pelikulan arrebarena.

1968an Marta Scottek, Henry Fondak eta Robert Ryanek "The Plumstead Playhouse" izeneko antzerki ekoiztetxea sortu zuten. Geroago Plumstead Theatre Company sortu zuen eta Los Angelesera ( Kalifornia) joan zen bizitzera. Konpainia honek film garrantzitsuak ekoitzi zituen.

Bere azken produkzioa, Twelve Angry Men, Henry Fondak antzeztu zuen Hollywoodeko antzokian, Kalifornian.
eskuinera|thumb|205x205px| Mel Powell senarrarekin 1947an.

 Bizitza pertsonala 
Carlton Alsop zinema eta irrati ekoizlearekin ezkondu zen 1940an. Bigarrenez Mel Powell musikari, konpositore eta unibertsitateko irakaslearekin ezkondu zen 1946an eta lotura horrek 52 urte iraun zuen, 1998an Powell hil zen arte. Bi alaba izan zituzten, Mary eta Kathleen Powell.

Martha Scott arrazoi naturalengatik hil zen 2003ko maiatzaren 28an Van Nuysen (Kalifornia), 90 urte zituela, eta Mel Powell senarrarekin batera lurperatuta dago. Hollywoodeko Ospearen Pasealekuko izar bat Martha Scotti eskaini zaio, Fonda Theatrearen ondoan.

 Filmografia 

 Our Town (1940) – Emily Webb
 The Howards of Virginia (1940) – Jane Peyton-Howard
 Cheers for Miss Bishop (1941) – Ella Bishop
 They Dare Not Love (1941) – Marta Keller
 One Foot in Heaven (1941) – Hope Morris Spence
 Stage Door Canteen (1943) – Martha Scott
 Hi Diddle Diddle (1943) – Janie Prescott Phyffe
 In Old Oklahoma (1943) – Catherine Elizabeth Allen
 So Well Remembered (1947) – Olivia
 Strange Bargain (1949) – Georgia Wilson
 When I Grow Up (1951) – Mother Reed (1890s)
 The Desperate Hours (1955) – Ellie Hilliard
 The Ten Commandments (1956) – Yochabel
 Eighteen and Anxious (1957) – Lottie Graham
 Sayonara (1957) – Mrs. Webster
 Ben-Hur (1959) – Miriam
 The Devil's Daughter (1973, telebistarako filma) – Mrs. Stone
 Charlotte's Web (1973) – Mrs. Arable (voice)
 The Man from Independence (1974) – Mamma Truman
 Thursday's Game (1974, telebistarako filma) – Mrs. Reynolds
 Airport 1975 (1974) – Sister Beatrice
 The Bob Newhart Show (1975) - "Fathers and Sons and Mothers", Boben ama, Martha Hartley
 The Turning Point (1977) – Adelaide
 The Word (1978, telebistarako filma) - Sarah Randall
 First Monday in October (1981) – Cameoa (kredituetan ez da ageri)
 Summer Girl (1983, telebistarako filma) - Martina Shelburne
 Adam (1983, telebistarako filma) – Gram Walsh
 Doin' Time on Planet Earth (1988) – Virginia Camalier

 Kanpo estekak 
 The Golden Years ataria: Martha Scott ; 

Kategoria:Missouritarrak
Kategoria:Hollywoodeko ospearen pasealekua
Kategoria:Ameriketako Estatu Batuetako emakume aktoreak